钦定古今图书集成/明伦汇编/氏族典/第110卷 > 崔纂
## 钦定古今图书集成/明伦汇编/氏族典/第110卷 > 崔纂

按《魏书崔挺传》：“挺族子纂，字叔则，博学有文才。景明
中，太学博士，转员外散骑侍郎、襄威将军。后为给事
中。延昌中，除梁州征卤府长史。熙平初，为宁远将军、
廷尉正。每于大狱，多所据明，有当官之誉。时太原王
静自廷尉监迁少卿，纂耻居其下，启求解任，乃除左
中郎将，领尚书三公郎中。未几，以公事免。后为洛阳”
令。正光中卒，年四十五，赠司徒左长史。